EuroBench/eurobench-wiki-sk-topics huggingface dataset:
Téma: Futbal
Associazione Sportiva Casale Calcio alebo len Casale je futbalový klub z talianskeho mesta Casale Monferrato. Hráva štvrtú najvyššiu taliansku futbalovú súťaž Lega Pro Seconda Divisione. V sezóne 1913/14 vyhral najvyššiu taliansku futbalovú ligu.
Téma: Medicína
Punkcia je chirurgický zákrok, ktorého cieľom je odber alebo odsatie tekutého materiálu z tela človeka. Ten sa následne väčšinou posiela na cytologické, kultivačné a biochemické vyšetrenie. Tento termín sa pomerne často používa ako synonymum biopsie, kde však ide o odber zo solídneho tkaniva.
Téma: Vtáky
Holub domáci (Columba livia f. domestica) je vták, domestikovaná forma holuba divého. Na Slovensku žije hlavne vo veľkých mestách, mimo miest vzácne na skalách. Je chovaný pre mäso, ako druh zábavy a športu alebo pre poštové účely. Zdivený holub domáci je rozšírený v mestách vo veľkých kŕdľoch a je považovaný za škodcu. Aj keď holuby môžu byť nositeľmi niektorých patogénov, prenos na človeka vyžaduje špecifické podmienky. Preto je bežné tvrdenie, že holuby predstavujú zdravotné riziko, skôr mýtus než realita. Typicky ide o jednotky prípadov ročne, často dokonca nulu.
Téma: Filmy
Filmová séria alebo filmová franšíza je zbierka súvisiacich filmov za sebou, ktoré zobrazujú rovnaký obsah alebo na seba nadväzujú. V prevažnej väčšine prípadov vznikajú série z komerčných dôvodov. Dejovo nadväzujúce filmy sú označované ako sequely, dejovo predchádzajúce filmy natočené neskôr sú prequely.
Téma: Futbal
Daigoro Kondo (jap. 近藤 台五郎; * 1. jún 1907, Tokio – † 9. február 1991, Kanagawa) bol japonský futbalista. V roku 1927 Kondo odohral 2 zápasy za Japonské národné futbalové mužstvo.
Téma: Spisovatelia
Eriks Ādamsons (* 22. jún 1907, Riga, Lotyšsko – † 28. február 1946, Riga) bol lotyšský básnik a spisovateľ. Jeho tvorba je syntézou lyriky lotyšských ľudových piesní, vplyvu preraffaelistov a tzv. jazerných básnikov.
Téma: Futbal
Diego Alberto Milito (* 12. jún 1979) je argentínsky futbalový reprezentant. Hráva na pozícií stredného útočníka. Po svojom pôsobení v domácej Argentíne za Racing Club prestúpil do talianskeho klubu FC Janov, ktorý hrával v Serie B. Po dvoch sezónach klub zostúpil po korupčných škandáloch do nižšej súťaži. Milito prestúpil do španielskeho klubu Real Zaragoza, kde odohral vyše 100 zápasov. V roku 2008 prestúpil naspäť do Janova, ktorý už hrával v Serie A. 20. mája 2009 prestúpil do milánskeho klubu FC Internazionale Milano.
Téma: Medicína
Akné (lat. acne) je jedno z najčastejších chronických ochorení kože a najčastejšie kožné ochorenie v puberte. Akné vzniká v dôsledku uzatvorenia vývodov mazových žliaz, čo následne vedie k ich zápalu. Stagnácia sekrétu mazových žliaz má za následok ich poškodenie a vznik hlbokého zápalu, ktorého výsledkom je jazvenie. Stav zhoršuje aj prítomnosť roztočov (Demodex brevis a Demodex folliculorum), kvasiniek a baktérií (Staphylococcus aureus). Pokožka s akné má vyššiu aktivitu enzýmu 5-alfa-reduktázy, ktorý mení testosterón na silnejší androgén – dihydrotestosterón. Akné sa preto nevyskytuje u eunuchov.
Téma: Futbal
Associazione Sportiva Livorno Calcio alebo len Livorno je futbalový klub z talianskeho mesta Livorno. Hráva prvú najvyššiu taliansku futbalovú súťaž Sériu B.
Téma: Filmy
Architektúra ČSSR 58 – 89 je česko-slovenský dokumentárny film z roku 2024 od režiséra Jana Zajíčka a Vladimíra Broža. Snímka sa zameriava na prelomové architektonické stavby medzi rokmi 1958 – 1989 v Česko-Slovensku. Producentami snímky boli Karla Stojáková, Pavel Berčík, Maroš Hečko a Peter Veverka. Autorom námetu bol Vladimír 518. Snahou dokumentu je prezentovať najvýznamnejších architektov a ich typické stavby.
Téma: Spisovatelia
Robert z Chesteru (lat. Robertus Castrensis) bol anglický učenec a arabistik. Preložil niekoľko dôležitých kníh z arabčiny do latinčiny, od autorov ako Abú Músá Džábir ibn Hajján a Chvárizmího, od ktorého v roku 1145 preložil z arabčiny Algebru.
Téma: Politici
Grigorij Jevsejevič Zinoviev (rus. Григорий Евсеевич Зиновьев, narodený ako Ovsej-Geršen Aronovič Radomyslski (rus. Овсей-Гершен Аронович Радомысльски), * 23. september 1883, Kropyvnyckyj, Ruská ríša, dnes Ukrajina – † 25. august 1936, Lubianka, Moskva, Sovietsky zväz) bol sovietsky revolucionár a politik. Bol starobolševikom a blízkym spolupracovníkom Vladimíra Lenina. V 20. rokoch 20. storočia bol Zinoviev jednou z najvplyvnejších postáv sovietskeho vedenia a predsedom Komunistickej internacionály.
Téma: Rieky
Fluviálne jazero alebo riečne jazero je jazero, ktoré vzniklo pôsobením vôd rieky alebo potoka. Tieto jazerá sa členia na poddruhy podľa toho, akým spôsobom vodný tok pôsobil na okolitú krajinu a vytvoril jazero.
Téma: Spisovatelia
Karel Havlíček Borovský vlastným menom Karel Havlíček (* 31. október 1821, Borová u Přibyslavi – † 29. júl 1856, Praha) bol český básnik, novinár a politik. Pripisuje sa mu výrazný vplyv pri vzniku a formovaní českej žurnalistiky, satiry a literárnej kritiky. Prívlastok Borovský, ktorým podpisoval svoje diela odvodil od svojho rodiska. Bol prívržencom ideológie austroslavizmu. V roku 1846 Havlíček navštívil litoměřický biskupský cintorín, kde sa zhrozil, že hrob Karla Hynka Máchu nie je nijako označený. Zasadil sa o vytvorenie náhrobku, ktorý je dnes na pražskom Vyšehrade. V roku 1848 navrhol a presadil premenovanie pražského Koňského trhu na Václavské náměstí a tiež Dobytčího trhu na Karlovo náměstí. Neúspešne presadzoval zriadenie prvej českej priemyslovej školy.
Téma: Vtáky
Bocian bielokrký alebo bocian bielohlavý (lat. Ciconia episcopus) je druh brodivca z čeľade bocianovité (Ciconiidae). V dvoch rasách obýva Indiu, Indočínu a Filipíny. Bocian čiernočelý (Ciconia microscelis), žijúci v tropickej Afrike, bol v minulosti považovaný za rasu bociana bielokrkého. Podľa Medzinárodnej únie na ochranu prírody a prírodných zdrojov bocian bielokrký patrí medzi zraniteľné druhy, trend celkovej populácie je klesajúci, najmä v juhovýchodnej Ázii, populácia v južnej Ázii je stabilná.
Téma: Vtáky
Hlaholka malá (iné názvy: hohoľ belavý, hlaholka belavá; lat. Bucephala albeola) je druh z čeľade kačicovité. Je rozšírená v Severnej Amerike. Podľa Medzinárodnej únie na ochranu prírody a prírodných zdrojov hlaholka malá patrí medzi najmenej ohrozené druhy, celková populácia je stúpajúca, v severnej Amerike bol za posledných 40 rokov zaznamenaný štatisticky významný nárast o 160%. Zo Slovenska existuje jeden záznam o ulovenom jedincovi 15. marca 1885 pri obci Trstená. Z dôvodu nejasného pôvodu nebola hlaholka malá zaradená do zoznamu našich druhov. Stalo sa tak až v roku 2008, kedy bola pozorovaná dospelá samica 6. apríla na Dunaji na Hrušovskej zdrži.
Téma: Spisovatelia
Astrid Ahnfeltová (švéd. Astrid Ahnfelt; * 31. marec 1876, Štokholm, Švédsko – † 1962) bola švédska spisovateľka. Bola dcérou publicistu Arvida Ahnfelta. Žila v Taliansku a písala svoje diela taliansky a švédsky. Bola tiež zdravotnou sestrou počas vojny.
Téma: Medicína
Atletický typ je športový typ telesnej stavby človeka, ktorý sa vyznačuje primeranou proporcionalitou telesnej stavby, rovnocenným pomerom trupu a končatín, dobre až nápadne vyvinutým svalstvom a kostrou (klenutý hrudník, široké ramená). V psychickej oblasti zodpovedá normálnemu vyrovnanému typu človeka.
Téma: Futbal
Derby d'Italia je pojem, ktorý označuje zápasy medzi talianskymi futbalovými klubmi Interom Miláno a Juventusom. Termín použil ako prvý v roku 1967 známy športový žurnalista Gianni Brera. Súboje medzi Interom a Juventusom predstavujú pravdepodobne najintenzívnejšiu rivalitu v Taliansku medzi tímami z rôznych miest. Až do roku 2005 to boli jediné kluby, ktoré nikdy neopustili najvyššiu taliansku súťaž, Seriu A. V roku 2006 bol Juventus preradený o súťaž nižšie kvôli účasti v korupčnom škandále Calciopoli. Zároveň mu boli odňaté dva ligové tituly, neskôr pridelené práve Interu. Okrem športovej rivality je tu tiež faktor regionálnej rivality. Ide o kluby pochádzajúce z dvoch najväčších miest severovýchodného Talianska. Juventus je klub z Turína, metropoly Piemontu a Inter zase z Milána, metropoly Lombardie.
Téma: Politici
Mario Augusto Bunge (* 21. september 1919, Buenos Aires, Argentína – † 24. február 2020, Montreal, Kanada) bol argentínsko-kanadský filozof a fyzik, profesor filozofie na McGillovej univerzite v kanadskom Montreale. Jeho doménou bola filozofia vedy. Je známy ako striktný racionalista, materialista a odporca postmodernizmu, psychoanalýzy a marxizmu. K jeho najznámejším prácam patrí osemdielna kniha Treatise on Basic Philosophy. Vyštudoval fyziku na Universidad Nacional de La Plata v Argentíne, doktorát tu získal v 1952. V rokoch 1956 – 1966 tu potom učil. V roku 1966 Argentínu opustil. Roku 1982 obdržal Cenu Astúrskej kňažnej. Mario Bunge bol členom mnohých vedeckých spoločností a obdržal 19 čestných doktorátov.
Téma: Vrchy
Cerro Bayo je neaktívny vulkanický komplex, nachádzajúci sa na hraniciach Argentíny a Čile. Komplex je tvorený dvoma centrami - starším južným, tvoreným 800 m širokým, zle zachovaným kráterom a mladším severným, tvoreným 400 m širokým kráterom. Produkty poslednej fázy činnosti komplexu sú dva viskózne dacitové lávové prúdy, nachádzajúce sa na čilskej strane.
Téma: Filmy
Avengers: Doomsday je pripravovaný americký akčný film z roku 2026, natočený na motívy komiksov od vydavateľstva Marvel Comics. Jedná sa o 39. film v MCU a je súčasťou 6. fázy Marvel Cinematic Universe a Mnohovesmírnej ságy. V júli 2022 na Comic-Cone v San Diegu Marvel Studios oznámilo film Avengers: The Kang Dynasty. Avšak po skončení zmluvy s hercom Jonathanom Majorsom bol film označovaný ako Avengers 5. Na Comic-cone 2024 bolo oznámené premenovanie filmu na Avengers: Doomsday. Režisérske povinnosti pripadli bratom Russoovcom, pričom v antagonistickej úlohe sa predstaví Robert Downey Jr.
Téma: Filmy
Bohemian Rhapsody je životopisný film z roku 2018. Zobrazuje dobu pätnástich rokov od založenia britskej rockovej hudobnej skupiny Queen až po koncert na Live Aid, šesť rokov pred smrťou speváka skupiny Freddieho Mercuryho. Scenár filmu napísal Anthony McCarten. V hlavných roliach hrajú Rami Malek, Ben Hardy, Gwilym Lee, Joseph Mazzello, Allen Leech a Lucy Boynton. Film režíroval Bryan Singer, ale pred koncom hlavného natáčania ho vystriedal Dexter Fletcher. Singer ale nakoniec zostal jediným uvádzaným režisérom kvôli pravidlám Directors Guild of America. Fletcher bol uvedený len ako výkonný producent filmu. Vznik filmu bol ohlásený už v roku 2010 a hlavnú rolu mal stvárniť Sacha Baron Cohen. Baron Cohen ale projekt opustil v roku 2013 kvôli nezhodám s producentmi a film tak zostal určitú dobu na ľade. Výroba filmu sa znovu plno obnovila až v novembri 2016, keď bol do hlavnej roli obsadený Rami Malek. Film získal rôznorodé reakce od kritikov, ale zažil velký divácky úspech a bol nominovaný na radu cien. S rozpočtom okolo 50 miliónov dolárov zarobil celosvetovo cez 900 miliónov dolárov, čím sa stal šiestym najzárobkovejším filmom roku 2018 na svete a prvým v životopisnom a dramatickom žánri. V januári 2019 získal cenu Zlatý glóbus v kategóriách najlepší film (dráma) a najlepší mužský herecký výkon (dráma) (Rami Malek). Okrem toho bol nominovaný na päť Oscarov, a to vrátane kategorií najlepší film a najlepší herec v hlavnej roli (pre Ramiho Maleka).
Téma: Politici
Saddám Husajn Abd al-Madžíd al-Tikrítí alebo Saddám Takrít Husajn, (po arabsky: صدام حسين عبد المجيد التكريتي - ṣaddám ḥusajn ʿabdu-l-maǧíd al-tikrítí) (* 28. apríl 1937, Tikrít – † 30. december 2006, Bagdad) bol iracký prezident od 16. júla 1979 do 9. apríla 2003, keď bol zosadený počas invázie Iraku vedenej USA. Americkí vojaci ho zajali 13. decembra 2003 a 30. júla 2004 bol oficiálne (avšak nie fyzicky) odovzdaný irackým úradom. 5. novembra 2006 bol odsúdený irackým súdnym tribunálom za zločiny proti ľudskosti na trest smrti. 30. decembra 2006 bol popravený v Bagdade.
Téma: Spisovatelia
Anne Brontë(ová) /bɹɑnti/ (pseudonym Acton Bell) (* 17. január 1820, Thornton, Spojené kráľovstvo – † 28. máj 1849, Scarborough) bola anglická spisovateľka, sestra spisovateliek Charlotty, Emily a básnika a maliara Patricka Branwella Brontë.
Téma: Medicína
Akupresúra je tradičná čínska metóda, podobná akupunktúre. Akupresúra je alternatívna medicínska metóda zakladajúca sa na masírovaní citlivých bodov v koži pacienta. Tlak sa vykonáva najčastejšie prstami ruky alebo tupým koncom špicatého predmetu. V určitých prípadoch sa dá pôsobiť na zmenu zdravotného stavu aj pôsobením tepla a chladu. Možné je aj použitie podtlaku pri odsatí vzduchu. Akupresúra sa odvíja od tradičnej čínskej medicíny, podľa ktorej v tele koluje energia cez takzvané meridiány. Polovica meridiánov je označovaná ako jin a korešponduje s parasympatickým nervovým systémom. Stimulovanie bodov na týchto meridiánoch vedie k uvoľneniu, zníženiu srdcovej frekvencie a krvného tlaku, svalovej relaxácii a podobne. Druhá polovica meridiánov je označovaná ako jang a korešponduje so sympatickým nervovým systémom. Stimulovanie bodov na jangových meridiánoch vedie k vyššej aktivite, napätiu, zvýšeniu srdcovej frekvencie a krvného tlaku a silnejším svalovým kontrakciám. Úlohou akupresúry je udržiavať meridiány jin a jang v rovnováhe.
Téma: Vtáky
Vtáčia chrípka alebo aviárna chrípka alebo aviárna influenza je infekčné ochorenie vtákov spôsobené chrípkovým vírusom A, ktorý však môže nakaziť aj niektoré druhy cicavcov, vrátane človeka. Prvýkrát ho identifikovali v Taliansku pred viac ako 100 rokmi a v súčasnosti sa vyskytuje celosvetovo. Všetky vtáky sú vnímavé voči infekcii, aj keď niektoré druhy sú odolnejšie ako iné. Infekcia spôsobuje u vtákov široké spektrum príznakov, od mierneho priebehu až po vysoko nákazlivé a rýchlo smrtiace ochorenie. Táto forma je známa aj ako HPAI - higly pathogenic avian infleunza (vysoko patogénna vtáčia chrípka). Je pre ňu charakteristický rýchly nástup, ťažký priebeh choroby a rýchla smrť, kde mortalita sa blíži až k 100 %.
Téma: Vtáky
Kolibiarik králikovitý (iné názvy kolibkárik králikovitý alebo kolibiarik Pallasov; lat. Abrornis proregulus synonymum Phylloscopus proregulus) je malý druh spevavca z čeľade penicovité (Sylviidae). Podľa Medzinárodnej únie na ochranu prírody a prírodných zdrojov kolibiarik králikovitý patrí medzi najmenej ohrozené druhy, celková populácia je stabilná.
Téma: Futbal
Hymnou FC Barcelona je Cant del Barça (katalánsky), resp. Canto del Barça (španielsky). Po prvýkrát sa hrala 27.novembra 1974, pred zápasom, ktorý ukončil oslavy 75. výročia založenia klubu. Zaspieval ju zbor 3 600 spevákov pod dirigentskou taktovkou Oriola Martorella. Slová k nej napísal Josep Maria Espinàs spolu s Jaume Picasom a hudbu skomponoval Manuel Valls.
Téma: Rieky
Styx (koreň pri skloňovaní znie Styg- alebo sa slovo neskloňuje; po grécky Στνξ - Styx - (rieka) nenávisť(i) - slovo ženského rodu, čo je pri gréckych riekach veľká výnimka) je v starogréckej mytológii posvätná rieka a jedna z viacerých riek podsvetia (Styx, Acherón, Léte, Kokytos a Pyriflegethón). Zároveň to je meno príslušnej riečnej bohyne Styx. Podľa povesti je rieka hranicou medzi svetom živých a ríšou mŕtvych. Často sa jej hovorí aj Hádes. Voda rieky Styx robí tých, čo sa v nej vykúpu, nezraniteľnými – preto sa v nej napríklad kúpal aj Achilles. Na druhej strane bola voda vraj jedovatá, údajne ňou otrávili aj Alexandra Veľkého. Aj olympskí bohovia prisahali s dovetkom „pri Styxe“. Rieka existuje aj v skutočnosti na polostrove Peloponéz – pozri Styx (Peloponéz).
Téma: Rieky
Čir (rus. Чир) je rieka pretekajúca Rostovskou a Volgogradskou oblasťou (dolný tok) v Rusku. Je pravým prítokom Donu, do ktorého sa vlieva v Cimľjanskej priehrade. Je 317 km dlhá. Povodie má rozlohu 9 580 km². Zdrojom vody je predovšetkým topiaci sa sneh a v horných častiach toku sezónne vysychá. Kulminuje koncom marca a v apríli. Priemerný ročný prietok vody vo vzdialenosti 10 km od ústia je 12 m³ za sekundu. Ľavý prítok Čiru je Kurtlak, pri ústí leží mesto Surovikino.
Téma: Medicína
Afázia (z gr. αφασíα – „bez reči”; neodborne aj strata reči) je porucha pojmového myslenia a s ním spojenej vnútornej reči, spôsobená poškodením určitých oblastí mozgovej kôry. Prejavuje sa poruchou schopnosti vyjadrovať sa rečou, písmom, prípadne inými znakmi (expresívna afázia) alebo poruchou schopnosti porozumieť významu vnímaných znakov, slov (perceptívna afázia). Pri motorickej afázii chorý nedokáže tvoriť normálne slová (agramatizmus).
Téma: Medicína
Kastrácia je zákrok, ktorým sa zastaví germinatívna (??) a hormonálna činnosť pohlavných žliaz. Fyzické vyrezanie pohlavných žliaz sa nazýva aj miškovanie. Vykastrovaný jedinec sa nazýva kastrát. Obvykle sa kastrujú samce (orchiektómia), ale v súčasnosti sa kastrujú aj samice, najmä feny a mačky (ovariohysterektómia).
Téma: Vrchy
Pico de Orizaba (alebo Citlaltépetl) je masívny, v súčasnosti neaktívny stratovulkán, nachádzajúci sa v Mexiku, na hranici federálnych štátov Puebla a Veracruz. S výškou 5 675 m je to najvyšší vrch Mexika a zároveň tretí najvyšší vrch Severnej Ameriky. Pri dobrej viditeľnosti je zhliadnuteľný až v 110 km vzdialenom prístavnom meste Veracruz. Je to jeden z troch štítov Mexika (popri sopkách Popocatépetl a Iztaccíhuatl), ktorého vrchol je trvalo zaľadnený. Vývoj masívu Pico de Orizaba mal tri fázy. Prvotná fáza zahŕňala vznik vulkánov Torrecillas a Espolón de Oro, s miernym oneskorením aj stratovulkánu Sierra Negra. Počas druhej fázy nastal kolaps sprevádzaný uvoľnením obrovského množstva kamenných lavín a lahárov. Súčasný tvar sopky sa vyvinul koncom pleistocénu a začiatkom holocénu. Tento vývoj sprevádzali exzplozívne erupcie dacitov a andezitov. Posledná aktivita sa odohrala v polovici 19. storočia.
Téma: Futbal
Bořek Dočkal (* 30. september, 1988 Městec Králové, Česko) je český futbalový záložník, hráč Českej futbalovej reprezentácie do 21 rokov. Momentálne pôsobí v klube AC Sparta Praha. Začínal v Bohémii Poděbrady, od desiatich rokov hral za Slaviu Praha. Svoj prvoligový debut absolvoval v klube SK Kladno, kde bol dokonca v základnej zostave. Svoj prvý gól strelil vo svojom treťom ligovom zápase proti FK Teplice. V zime 2008 odišiel na hosťovanie do Liberca, kde naňho v letnom prestupovom období uplatnili opciu. Stáva sa jednou z hlavných opôr Slovanu Liberec. Tento článok je čiastočný alebo úplný preklad článku Bořek Dočkal na českej Wikipédii (číslo revízie nebolo určené).
Téma: Rieky
Niagara je veľmi krátka, ale mohutná severoamerická rieka, spájajúca Erijské jazero s Ontárijským jazerom. Tvorí prirodzenú hranicu medzi Kanadou a USA. Je dlhá iba 56 km a prekonáva celkový výškový rozdiel 99 metrov. Priemerný prietok je 6 000 m³/s. Na rieke sú vybudované dve elektrárne, jedna na kanadskej strane a druhá na americkej strane, s celkovým výkonom 4,4 GW. Rieka Niagara je známa hlavne mohutnými Niagarskými vodopádmi, ktoré sú veľkou turistickou atrakciou. Lode splavujú úsek okolo vodopádov Wellandským kanálom, ktorý je súčasťou Prieplavu svätého Vavrinca - vodnej cesty umožňujúcej námorným lodiam plaviť sa z Atlantického oceánu až do Horného jazera. Najväčšie mesto ležiace pri rieke je americké Buffalo. Pri Niagarských vodopádoch leží súmestie: Niagara Falls v kanadskej provincii Ontário a Niagara Falls v americkom štáte New York.
Téma: Medicína
Švédska masáž je druh masáže, ktorú opísal okolo roku 1830 Per Henrik Ling. V západných kultúrach sa považuje za základnú formu masáže. Využíva rôzne typy trenia a hnietenia; využíva sa najmä na ošetrenie bolesť bolestí chrbta, presilených svalov, nespavosti a problémov spojených so stresom. Klient pri masáži leží na stole alebo sedí na stoličke a jeho telo je prikryté ručníkom, čo okrem iného pomáha zvyšovať telesnú teplotu. Masáž môže byť zameraná buď na konkrétnu časť tela alebo na telo ako celok.
Téma: Futbal
Emre Toraman (* 5. január 1979, Samsun) je turecký futbalista, ktorý hráva na pozícii defenzívneho stredopoliara. V súčasnosti je hráčom klubu Eskişehirspor.
Téma: Politici
Pchu-i (溥儀, pinyin: Pǔyí; taktiež Aisin Gioro Puyi, Henry Puyi, cisár Süan-tchung, 宣統, pinyin: Xuāntǒng; * 7. február 1906 – † 17. október 1967) bol jedenásty a posledný cisár dynastie Čching a posledným cisárom v dejinách Číny vôbec.
Téma: Vrchy
Pico de Teide je aktívny stratovulkán, nachádzajúci sa na ostrove Tenerife, jednom z Kanárskych ostrovov. Meno Teide (Tide) pochádza z jazyka pôvodných obyvateľov ostrova a znamená pekelná hora. S výškou 3 718 m je to najvyšší vrch Atlantiku a Španielska a zároveň tretia najobjemnejšia sopka na Zemi. (od základne v Atlantiku až po vrchol meria približne 7 500 m). Masív sopky je tvorený dvoma vulkánmi (Pico de Teide a Pico Viejo) a spolu s okolím je súčasťou národného parku Parque Nacional de Teide.
Téma: Politici
Pápež je najvyšší predstaviteľ v niektorých kresťanských cirkvách. Najznámejší je rímsky pápež, ktorý je zároveň najvyšší predstaviteľ Katolíckej cirkvi, rímsky biskup a najvyšší predstaviteľ štátu Vatikán. Titul pápež majú aj hlavy niektorých pravoslávnych cirkví, napr. Alexandrijskej a Koptskej, kde tento titul vznikol asi v 3. storočí, v Ríme sa začal používať asi až od 5. storočia. Títo pápeži avšak vo svojich cirkvách nemajú rovnaké právomoci ako rímsky pápež v Katolíckej cirkvi. 8. mája 2025 bol v poradí 267. rímskym pápežom zvolený pápež Lev XIV.
Téma: Vrchy
Kneiff je vrch, ktorý sa nachádza na severe Luxemburska blízko trojmedzia s Nemeckom a Belgickom. S výškou 560 m n. m. je najvyšším prirodzeným bodom v štáte. Je o jeden meter vyšší ako Buurgplaatz, ktorý sa často nesprávne považuje za najvyšší bod. Leží blízko dedinky Wilwerdange v obci Troisvierges. Vrch je súčasťou chráneného územia Naturpark Our.
Téma: Rieky
Ingolstadt (lat. Auripolis) je bavorské samosprávne veľkomesto s takmer 140-tisíc obyvateľmi. Je druhým najväčším bavorským mestom ležiacim na rieke Dunaj, celkovo 5. najväčším bavorským mestom. V roku 2006 slávilo 1 200 rokov od svojho založenia. Mesto je známe okrem iného aj kvôli automobilke Audi.
Téma: Spisovatelia
Arsenij Kocak (vlastným menom Oleksij Kocak; * 14. marec 1737, Veľké Bukovce, Habsburská monarchia, dnes Slovensko – † 12. apríl 1800, Mukačevo, Habsburská monarchia, dnes Ukrajina) bol gréckokatolícky kňaz, mních rádu svätého Bazila Veľkého, spisovateľ, pedagóg, filozof, teológ a jazykovedec. Považuje sa za autora prvej gramatiky rusínskeho jazyka.
Téma: Vtáky
Čavka červenozobá (lat. Pyrrhocorax pyrrhocorax) je druh spevavca z čeľade krkavcovité (Corvidae). Obýva skalnaté miesta teplejších oblastí južnej palearktídy a tiež jej Saharo-Arabskej podoblasti. Zo Slovenska stále chýba dostatočne dokladovaný výskyt, existuje pozorovanie z 10. februára 1953 od Bardejova, kde traja poľovníci videli jedného jedinca, ktorého správne opísali. Druhým výskytom je nález jednej zranenej čavky červenozobej pri obci Čalovec 12. júla 1990. Bola vypreparovaná a uložená v zbierkach múzea v Komárne. Ako druh nebol zaradený do zoznamu našich druhov, pretože sa odborníci domnievajú, že išlo o únik z chovu. Pre tento druh neexistuje žiaden novší záznam ani v zozname vzácnych ornitologických pozorovaní podliehajúcich hláseniu Faunistickej komisii ani v zozname vzácnych a zriedkavých druhov vtákov databázového systému Birding Slovakia. Podľa Medzinárodnej únie na ochranu prírody a prírodných zdrojov čavka červenozobá patrí medzi najmenej ohrozené druhy, celková populácia je klesajúca, stavy v Európe boli v rokoch 1980 – 2013 hodnotené ako stabilné ale v krátkodobom trende 2000 – 2012 boli takisto klesajúce.
Téma: Futbal
Brittany Amanda Baxterová, rodená Timková (ang. Brittany Amanda Baxter, * 5. september 1985, Vancouver, Kanada) je kanadská futbalistka, držiteľka bronzovej medaily z Letných olympijských hier 2012 v Londýne.
Téma: Futbal
Aziz Ibragimov (* 21. júl 1986) je futbalový reprezentant Uzbekistanu, v súčasnosti hráč českého klubu Bohemians Praha. Ibragimov sa s reprezentáciou zúčastnil aj Majstrovstiev Ázie v roku 2007. Slovan ho kúpil na jar toho istého roku. V septembri 2008 ho klub poslal na hosťovanie do Bohemiansu Praha do konca roka 2008.
Téma: Vrchy
Barú (alebo Volcán de Chiriqui) je masívny, v súčasnosti neaktívny stratovulkán, nachádzajúci sa na západe Panamy, asi 20 km juhovýchodne od hraníc s Kostarikou. S výškou 3 474 m je to zároveň najvyšší vrch Panamy. Vrchol prevažne andezitového vulkánu je ukončený 6 km širokou kalderou, s prerušenými stenami na západnej strane. Postkalderové štádium vulkanizmu vytvorilo sériu lávových dómov v dne kaldery. Mohutná erupcia, ktorá sa odohrala približne 700 rokov pred Kr. zničila ľudské osídlenie severozápadne od úpätia sopky. Posledná erupcia je datovaná na 16. storočie. V súčasnosti je masív Barú predmetom geofyzikálneho prieskumu, zameraného na potencionálne zdroje geotermálnej energie. Za dobrej viditeľnosti je možné z vrcholu dovidieť na Karibské more, i na Pacifik. Na vrcholku sopky sa teploty pohybujú okolo 0 °C, preto sa tu príležitostne vyskytuje i sneh. Barú a jej najbližše okolie je národným parkom. Bol vyhlasený v roku 1976 a má rozlohu 14 322 ha.
Téma: Medicína
Ochranný prípravok pred slnečným žiarením (nesprávne krém na opaľovanie) sa nanáša na kožu s cieľom chrániť ju pred nebezpečným vplyvom slnečného žiarenia, ktoré môže spôsobiť jej spálenie. Je k dispozícii v rôznych formách - lotio (mlieko), krém, spray. Ochranný prípravok by mal odfiltrovať nebezpečné UVA a UVB žiarenie, ktoré je zodpovedné za spálenie, starnutie kože, negatívne ovplyvňuje imunitný systém a môže viesť až ku kožným nádorom. K dôležitým vlastnostiam patrí tzv. ochranný faktor (SPF), UVA-ochrana, odolnosť voči vode, prípadne fotostabilita a termostabilita.
Téma: Spisovatelia
Samo Chalupka (* 27. február 1812, Horná Lehota – † 19. máj 1883, Horná Lehota) bol slovenský romantický básnik a evanjelický kňaz, mladší brat Jána Chalupku.
Téma: Vtáky
Cistovník ryšavý (lat. Cisticola juncidis) je malý druh spevavca z čeľade cistovníkovité (Cistiidae), hniezdi na Stredomorí. Podľa Medzinárodnej únie na ochranu prírody a prírodných zdrojov cistovník ryšavý patrí medzi najmenej ohrozené druhy, celková populácia je stúpajúca.
Téma: Spisovatelia
Karl Benyovsky (* 4. júl 1886, Bratislava, Rakúsko-Uhorsko – † 6. január 1962, Bad Ischl, Rakúsko) bol novinár a spisovateľ, žijúci a tvoriaci najmä v Bratislave a píšuci najmä po nemecky.
Téma: Vtáky
Kazarka pestrá (iné názvy hus morská, húska pestrá; lat. Tadorna tadorna) je druh z čeľade kačicovité. Je rozšírená na bahnitom pobreží a v lagúnach morí a Atlantického oceánu v južnej a západnej Palearktíde. Širi sa do vnútrozemia. Na Slovensku sa pravidelnejšie objavuje na jar, menej na jeseň a v zime, v roku 2006 bolo zistené prvé hniezdenie v mokradi pri rieke Morave. V okolitých štátoch Slovenska už zahniezdila v Rakúsku, v Česku a v Maďarsku. Podľa Medzinárodnej únie na ochranu prírody a prírodných zdrojov kazarka pestrá patrí medzi najmenej ohrozené druhy, trend celkovej populácie je hodnotený ako stúpajúci. V niektorých oblastiach trend nie je známy, v Európe stavy narastajú.
Téma: Politici
Solón (starogr. Σόλων – Solón, * cca 630 pred Kr. – † cca 560 pred Kr.) bol aténsky politik (archont a diallaktes – "zmierovateľ"), reformátor, básnik. Jeden z tzv. siedmich mudrcov. Prvý aténsky básnik známy podľa mena. Je považovaný za zakladateľa aténskej demokracie.
Téma: Rieky
Donauturm (doslova "Dunajská veža") je najvyššia veža a budova vo Viedni, ktorá bola postavená v roku 1964 podľa návrhu architekta Hannesa Lintla. Nachádza sa v strede Donauparku a je to populárna turistická atrakcia. Má výšku 252 metrov, vo výške 150 metrov sa nachádza pozorovacia plošina a nad plošinou otáčajúca sa kaviareň a reštaurácia vo výške 160, resp. 170 metrov. Jedno otočenie okolo osi trvá 26, 39 alebo 52 minút. Vo veži sú dva výťahy, ktorými cesta hore trvá iba 35 sekúnd. Pri pozorovacej plošine je plošina na bungee jumping, ktorá sa používa v lete. Na veži sa nachádzajú antény mobilných operátorov, súkromných rádiostaníc VHF a ďalších komunikačných služieb. Hoci sa podobá na televíznu vežu, nepoužíva sa ako televízny vysielač.
Téma: Vrchy
Mount Wilhelm (4 509 m n. m.) je najvyšší vrch Papuy-Novej Guiney. Leží v pohorí Bismarck Range. Vrch je pomenovaný po Wilhelmovi, synovi Otta von Bismarcka. Vrch je zároveň najvyšším bodom provincií Simbu, Jiwaka a Madang. Prominencia vrchu je 2959 m.
Téma: Rieky
Podvažie je mestská časť mesta Považská Bystrica. K mestu bola pričlenená v roku 1979. Nachádza sa tu rímskokatolícky Kostol Sedembolestnej Panny Márie.
Téma: Spisovatelia
Svätý Nikolaos Kabasilas (iné mená pozri nižšie; *medzi 1319 až 1323, Solún – † po 1391, Konštantínopol?) bol byzantský pravoslávny mystik, „jeden z najväčších stredovekých teológov“, všestranný učenec. Umiernený nasledovník hésychazmu. Jeho dielom vrcholí vývoj byzantskej mystiky.“ Venoval sa aj sociálnym otázkam. Niekoľko málo informácií, ktoré sa o ňom zachovali, pochádza z jeho diel, poprípade z iných dobových prameňov, najmä listov. Z matkinej strany pochádzal z rodu Kabasilovcov a bol synovcom Neila Kabasilu. V roku 1982 bol Pravoslávnou cirkvou prehlásený za svätého, jeho sviatok pripadá na 20. júna. Jeho teológia bola uznávaná aj katolíkmi.
Téma: Filmy
Beetlejuice je film Tima Burtona z roku 1988 v hlavných úlohách s Michaelom Keatonom, Alecom Baldwinom, Geenou Davisovou, Winonou Ryder a Catherine O'Hara. Hudbu k filmu zložil režisérov dvorný skladateľ Danny Elfman. Film je americká gotická hororová komédia.
Téma: Vrchy
Cookov vrch (angl. Mount Cook, maorsky Aoraki; 3 754 m n. m.) je najvyšší vrch Nového Zélandu. Leží v centrálnej časti Južných Álp na Južnom ostrove a je obklopený ľadovcami. Pôvodne bol zvaný Aoraki, prípadne Aorangi. Názov Mount Cook pochádza z roku 1851. Po objaviteľovi Jamesovi Cookovi ho pomenoval J.L. Stokes. Na základe zmluvy Ngāi Tahu s korunou z roku 1998 bol vrch premenovaný na Aoraki Mount Cook. Vrchol je neustále pokrytý snehom. Nachádza sa v chránenom území Aoraki/Mount Cook National Park. Je to obľúbená turistická destinácia.
Téma: Rieky
Dubnica nad Váhom (v minulosti Dubnica, nem. Dubnitz an der Waag) je mesto na Slovensku ležiace v Trenčianskom kraji. Zároveň je najväčším mestom Ilavského okresu a kultúrno-hospodárskym strediskom Ilavskej kotliny. Počtom obyvateľov 22 595 (2021) je tiež najväčším mestom, ktoré nie je okresné.
Téma: Vtáky
Kajka morská alebo kajka obyčajná (lat. Somateria mollissima) je druh z čeľade kačicovité. Hniezdi v kolóniách na morskom pobreží v celej holarktíde. Na Slovensku v malých počtoch zimuje a migruje na veľkých vodných plochách a riekach. Podľa Medzinárodnej únie na ochranu prírody a prírodných zdrojov kajka morská patrí medzi takmer ohrozené druhy, celková populácia pomerne rýchlo klesá.
Téma: Medicína
Spoločné vyšetrovacie a liečebné zložky (SVALZ) sa podieľajú na zabezpečovaní zdravotníckej starostlivosti poskytovaním diagnostických a liečebných služieb pre ambulantnú i lôžkovú zložku zdravotníckych zariadení. Vo veľkej väčšine ide o oddelenia, ktoré nemajú vlastné lôžka či pacientov; tí sú k nim s príslušnou požiadavkou na diagnostiku alebo liečbu odosielaní z ambulancií a/alebo lôžkových oddelení. Zahŕňajú tieto pracoviská: klinická biochémia, hematológia a transfúziológia, pracovné lekárstvo a klinická toxikológia, klinická imunológia, nukleárna medicína, klinická mikrobiológia, patologická anatómia, lekárska genetika, rádiológia, klinická rádiofyzika, rádioterapia, fyziatria,balneológia a liečebná rehabilitácia, centrálna sterilizácia, funkčná diagnostika, klinická farmakológia. Najviac odštátnených pracovísk samostatných zariadení SVALZ je v odboroch fyziatria, balneológia a liečebná rehabilitácia, rádiológia, klinická biochémia, lekárska imunológia a patológia. V budúcnosti by sa mali spoločné vyšetrovacie a liečebné zložky zlučovať do laboratórií poskytujúcich služby pre širšie spádové územie, aby sa prístroje využívali efektívnejšie.
Téma: Vtáky
Hadožrút nohatý (lat. Sagittarius; iné názvy pozri nižšie) je jediný recentný rod z čeľade hadožrútovité (Sagittariidae) patriacej do radu jastrabotvaré/dravce (Accipitriformes). Jediným druhom tohto rodu je hadožrút nohatý (lat. Sagittarius serpentarius; iné názvy pozri nižšie). Je to je veľký, prevažne na zemi žijúci vták. Žije v Afrike.
Téma: Medicína
Infarkt myokardu (iné názvy pozri nižšie) je akútna nekróza (odumretie) okrsku srdcového svalu (myokardu) následkom prerušenia prívodu krvi. Dochádza k nemu náhlym uzáverom srdcovej (koronárnej) tepny, najčastejšie následkom trombózy, nasadajúcej na prasknutý aterosklerotický plát, čím zanikne protizrážanlivá ochrana endotelu tepny. Aterosklerotický plát vzniká dlhodobým ukladaním tukových látok do steny cievy, podkladom je teda ateroskleróza. Ďalšou príčinou môže byť uzáver, spôsobený spasmom koronárnej tepny, zriedkavo iným materiálom alebo plynovou bublinkou (príhody pri potápaní). Menej často je infarkt myokardu zapríčinený iným chorobným stavom, ktorý spôsobí obmedzenie prítoku krvi do srdcového svalu. Následkom uzatvorenia koronárnej tepny môže byť aj zástava obehu (náhla srdcová smrť) v dôsledku arytmie - fibrilácie komôr. Pokiaľ nie je krvný prúd v postihnutej tepne obnovený do 2 hodín, dochádzka k nevratnému poškodeniu svaloviny postihnutej časti srdca. Obnovenie prietoku krvi aj po 2 hodinách je účelné, pretože časť svaloviny je nedokrvená len čiastočne a môže sa zotaviť aj po dlhšej dobe. Rozhodujúcim faktorom pri liečbe akútneho infarktu myokardu je teda čas a pri podozrení treba vždy včas kontaktovať zdravotnícku záchrannú službu.
Téma: Spisovatelia
Peter Abrahams (* 19. marec 1919, Johannesburg, Južná Afrika – † 18. január 2017, Saint Andrew Parish, Jamajka) bol juhoafrický, po anglicky píšuci spisovateľ.
Téma: Medicína
Lekári bez hraníc (Médecins Sans Frontiéres (MSF)) je najväčšia nezávislá nezisková lekárska humanitárna organizácia na svete. Bola založená v novembri 1971 skupinou francúzskych lekárov. Tí sa predtým zúčastnili humanitárnych akcií v Biafre a v Bangladéši a boli sklamaní tým, aké obmedzené sú možnosti účinne pomôcť ľuďom trpiacim v týchto vojnových oblastiach. Ich cieľom bolo vytvoriť kompetentnú nezávislú organizáciu, ktorá sa bude špecializovať na lekársku pomoc v krízových situáciách. V súčasnosti sú Lekári bez hraníc zastúpení v 19 krajinách. Organizujú približne 400 humanitárnych programov vo viac ako 70 krajinách sveta. V roku 1999 bola organizácií Lekári bez hraníc udelená Nobelová cena za mier, najvyššie medzinárodné ocenenie, ktoré môže humanitárna organizácia získať.
Téma: Filmy
Absolut Warhola je nemecký dokumentárny film o Andym Warholovi a jeho slovenských rodinných príbuzných, ktorý bol nakrútený v roku 2001 poľským režisérom Stanisławom Muchom.
Téma: Medicína
Anafylaxia je najťažšia alergická reakcia. Ide o búrlivý prejav odpovede organizmu, ktorý väčšinou začína intenzívnym svrbením na celom tele, kožnou reakciou a často aj sťaženým dýchaním. Reakcia sa môže spustiť už niekoľko desiatok sekúnd po zjedení potraviny, alebo po aplikácii lieku injekčne či ústne a v priebehu niekoľkých minút môže končiť šokovým stavom. Ak nie je podaná okamžitá liečba (adrenalín, zaistenie dýchania a obehu) môže končiť smrteľne. Často sa tento stav označuje ako anafylaktický šok.
Téma: Futbal
Cena Petra Dubovského 2008 bol 9. ročník ocenenia pre slovenského futbalistu do 21 rokov. Vyhlásenie sa uskutočnilo 26. marca 2009 súbežne s vyhlasením futbalistu roka a futbalistky roka. S počtom 21 bodov vyhral Marek Hamšík. Na druhom mieste skončili Juraj Kucka a Miroslav Stoch so 4 hlasmi.
Téma: Politici
Nikolaj Nikolajevič Krestinskij (rusky Никола́й Никола́евич Крести́нский; * 13. október 1883, Mahiľov – † 15. marec 1938, Moskva) bol sovietsky boľševický revolucionár, diplomat a politik, ktorý pôsobil ako tajomník Komunistickej strany Sovietskeho zväzu. Bol popravený počas veľkého teroru.
Téma: Politici
Dervan (* cca 600 – † po 632) bolo knieža Lužických Srbov v 7. storočí; prvý vládca severozápadných Slovanov známy podľa mena. Spomína ho Fredegarova kronika. Podľa Fredegara žil východne od saskej rieky Sály a bol dlhý čas podriadený Frankom. Potom ako Samo v roku 631 porazil kráľa Dagoberta I. v bitke pri Wogastisburgu, sa Dervan v roku 631 alebo 632 stal Samovým vazalom. V nasledujúcich rokoch podnikol pre Sama viacero bitiek proti Frankom. Zmienka o Dervanovi je prvý písomný doklad o prítomnosti Slovanov na sever od Krušných hôr.
Téma: Spisovatelia
Juraj Tušiak (* 26. január 1935, Báčsky Petrovec, Srbsko – † 17. január 1986, Iriški Venac) bol slovenský spisovateľ (básnik a prozaik) a prekladateľ. Narodil sa v Báčskom Petrovci vo Vojvodine, základnú školu a gymnázium skončil vo svojom rodisku, vyštudoval srbčinu a ruštinu na Vyššej pedagogickej škole v Novom Sade. Bol učiteľom na vyšších ročníkoch základnej školy v Čeláreve, Báčskom Petrovci a v Maglići (1956 - 1963), neskôr pracoval ako novinár v Hlase ľudu v Báčskom Petrovci a v Novom Sade. Bol redaktorom mládežníckeho časopisu Vzlet, literárneho časopisu Nový život, najskôr redaktorom a potom i šéfredaktorom časopisu pre deti Naši pionieri, neskoršie Pionieri. Celý život pôsobil vo Vojvodine. Venoval sa tvorbe pre deti i dospelých, jeho diela boli preložené do viacerých jazykov (albánčiny, maďarčiny, rusínčiny a srbčiny). Tiež prekladal z iných jazykov do slovenčiny a srbčiny.
Téma: Medicína
Agranulocyt je biela krvinka (leukocyt) neobsahujúca granuly (zrnká) v cytoplazme. Bunkové jadro býva guľovité alebo mierne oválne. Agranulocyty sa delia sa na lymfocyty T a B a monocyty.
Téma: Vtáky
Vuron (Aepyornis) je vyhynutý rod ťažkých nelietavých vtákov. Presný čas vyhynutia nie je známy ale predpokladá sa, že vtáky žili do 18. alebo 19. storočia. Obývali výhradne Madagaskar. Nie je známe čím sa živili ale podľa zobáka to neboli mäsožravci. Dôvod vyhynutia je, že sa vyvíjali bez predátorov a s príchodom človeka na ostrov sa vo veľkom lovili a domestikované zvieratá ničili vajcia.
Téma: Futbal
Cristian Daniel Ledesma (* 24. september 1982, Morón, Argentína) je naturalizovaný taliansky futbalista argentínskeho pôvodu, v súčasnosti hráč talianskeho klubu Lazio Rím. Hráva v strede zálohy. Cristian Ledesma sa narodil v argentínskom meste Morón pri Buenos Aires. S kariérou začal v legendárnom argentínskom klube Boca Juniors. V roku 2001 odišiel do Talianska, keď prestúpil do Lecce. Po vypadnutí Lecce do Série B prestúpil za 450 tisíc eur do Lazia Rím, kde hrá do súčasnosti (2012).[chýba zdroj]
Téma: Futbal
Denis Ventúra (* 1. august 1995, Senica) je profesionálny slovenský futbalista hrajúci za rumunský klub Academica Clinceni. Hráva ako stredový záložník a na drese nosí číslo 19. Ventúra je odchovancom senického futbalu, kde sa aj narodil. V roku 2016 ale ako voľný hráč odišiel do vtedy ešte druholigovej Serede, s ktorou sa v priebehu dvoch rokov dostal až do Fortuna ligy. Pri historickom postupe patril k oporám tímu.
Téma: Vrchy
Olympos (1 952 m n. m.) je najvyšším vrcholom Cyperskej republiky i celého Cypru. Nachádza sa v pohorí Troodos, v centrálnej časti ostrova. Jeho strategickú polohu na rozdelenom ostrove využíva armáda, ktorá má na časti jeho vrcholu vojenskú základňu. Na svahoch sú vybudované lyžiarske zjazdovky a lanovky. Z vrcholu sú výhľady na celý ostrov.
Téma: Vtáky
Drozd plavý (zastarano: drozd spevavý, drozd obecný, plavec; lat. Turdus philomelos, staršie Turdus musicus, Turdus ericetorum, Turdus philomelogus, Turdus philomelus) je druh z čeľade drozdovité. Obýva palearktídu, východne až po Bajkalské jazero. Podľa Medzinárodnej únie na ochranu prírody a prírodných zdrojov drozd plavý patrí medzi najmenej ohrozené druhy, trend celkovej populácie je stúpajúci, v Európe bol v rokoch 1980 – 2013 zaznamenaný stúpajúci trend.
Téma: Politici
Sviatlana Heorhijevna Cichanovská, rodená Pilipčuková (biel. Святлана Георгіеўна Ціханоўская; * 11. september 1982, Mikaševičy) je učiteľka angličtiny, prekladateľka, bieloruská politička, aktivistka a kandidátka v bieloruských prezidentských voľbách v roku 2020, v ktorých podľa úradne uznaných výsledkov získala 10,12 %. Voľby podľa oficiálnych štátnych údajov vyhral Alexandr Lukašenko, no na základe viacerých podozrení z masívneho falšovania bieloruských prezidentských volieb je Cichanovská presvedčená, že zvíťazila ona.
Téma: Vrchy
Svätý Tomáš (port. Pico de São Tomé) je názov neaktívnej štítovej sopky, nachádzajúcej sa na ostrove rovnakého mena v Guinejskom zálive, asi 300 km západne od pobrežia Gabonu. Sopka sa týči do výšky 2 024 m nad hladinu mora, ale celková výška od základne na dne Atlantiku je viac ako 5 000 m. Sopka je tvorená bazaltovými, fonolitickými a trachytickými lávami, ktoré sa vylievali z kráterov viac ako milión rokov. Najmladšie parazitné krátery sa nachádzajú na juhovýchodnej strane ostrova.
Téma: Politici
Hippias alebo Hippiás (starogr. Ἱππίας; * cca 570 pred Kr. – † 490 pred Kr., Lemnos) bol aténsky politik a v rokoch 527 – 510 pred Kr. posledný tyran starovekých Atén. Patril do rodovej línie Peisistratovcov, ktorí v tomto období držali moc v meste. Jeho otcom bol významný štátnik Peisistratos a bratom Hipparchos, s ktorým podľa niektorých antických autorov vládol spoločne. Po štátnom prevrate v Aténach bol zosadený a prinútený odísť do vyhnanstva v Perzskej ríši.
Téma: Vtáky
Oológia je náuka o (hlavne vtáčích) vajíčkach. Je odvetvím ornitológie. Na rozdiel od embryológie sa zaoberá vonkajškom vajec a nie jeho obsahom. Zaoberá predovšetkým opisom a identifikáciou vajec podľa veľkosti, hmotnosti, tvaru a formy.
Téma: Medicína
Zmyslový orgán je orgán tvorený nervovými útvarmi, ktoré slúžia na príjem signálov, informujúcich o zmenách v prostredí (exterorecepcia) a vo vnútri organizmu (interorecepcia). Zmyslové orgány pozostávajú z receptorov, nervových dráh a centier. Každý zmyslový orgán sprostredkúva preň špecifické pocity.
Téma: Vrchy
Erebus je najjužnejšie položená aktívna sopka na Zemi. Nachádza sa na Rossovom ostrove pri pobreží Antarktídy. Objavil ju James Ross v roku 1841 a pomenoval ju podľa jednej zo svojich lodí (HMS Erebus). Sopka je vysoká 3 792 m, na ostrove sa nachádzajú aj tri ďalšie vulkány (najznámejší je Mount Terror).
Téma: Medicína
Ultrasonografia (iné názvy: sonografia, ultrasonoskopia, echografia, USG, hovorovo: ultrazvuk, slangovo sono) je na ultrazvuku postavená diagnostická zobrazovacia technika, využívaná na vizualizáciu svalov a vnútorných orgánov, ich veľkostí, štruktúry, patológii alebo lézií. Všeobecne sa používaná napríklad počas tehotenstva. Vo fyzike znamená „ultrazvuk“ všetky akustické energie s frekvenciou nad možnosťou ľudského sluchu (20 000 hertzov alebo 20 kilohertzov). Typická diagnostická sonografia využíva frekvencie v rozsahu od 2 do 15 megahertzov, sto až tisíckrát vyššie ako tento limit.
Téma: Vtáky
Čajka žltonohá (lat. Larus michahellis) je veľký druh čajky z čeľade čajkovité. Hniezdi v južnej a strednej Európe, najmä pri Stredozemnom mori. Ešte koncom 90-tych rokov 20. storočia bola považovaná za poddruh čajky bielohlavej. Podľa Medzinárodnej únie na ochranu prírody a prírodných zdrojov čajka žltonohá patrí medzi najmenej ohrozené druhy, trend celkovej populácie aj európskej je stúpajúci.
Téma: Medicína
Konizácia (conisatio) je diagnostická a terapeutická metóda používaná na zisťovanie a liečbu abnormalít cervixu maternice. Je tiež známa pod pojmom kónusová biopsia alebo kónusová biopsia chladným skalpelom. Vykonáva sa pod celkovou anestéziou v polohe ležmo, pričom pacientka ma nohy vyložené ako pri vaginálnom vyšetrení. Pošva je roztiahnutá za pomoci specula (pošvové zrkadlá). Pomocou skalpela alebo laseru operatér odstráni časť cervixu v tvare kónusu, ktorá obsahuje časť s abnormálnymi bunkami. Následne je vzniknutý kráter prekrytý okolitým tkanivom, prípadne môže rana zostať odokrytá a krvácanie je zastavené pálením alebo mrazom. Odobrané tkanivo je histologicky vyšetrené a v prípade prítomnosti rakovinových buniek a markerov sa vykoná hysterektómia alebo iná liečba.
Téma: Vtáky
Beluša veľká alebo volavka biela (lat. Casmerodius albus, Egretta alba, Ardea alba) je druh z čeľade volavkovité. Kozmopolitný druh mierneho a tropického pásma. Na Slovensku hniezdi v močiaroch Východoslovenskej roviny a pravdepodobne aj Parížskych močiaroch. Podľa Medzinárodnej únie na ochranu prírody a prírodných zdrojov beluša veľká patrí medzi najmenej ohrozené druhy, trend celkovej populácie je neznámy, u severoamerickej populácii zaznamenali veľký, štatisticky významný nárast o 177% za posledných 40 rokov, prieskum prebiehal asi na polovici územia jej rozšírenia na severoamerickom kontinente.
Téma: Politici
William Walker (* 8. máj 1824 - † 12. september 1860) bol americký filibustier, dobrodruh a žoldnier, ktorý sa pokúsil dobyť niekoľko krajín Latinskej Ameriky v polovici 19. storočia. Bol prezidentom Nikaraguy v rokoch 1856 až 1857 a popravený honduraskou vládou v roku 1860.
Téma: Spisovatelia
Giosuè Carducci (* 27. júl 1835, Valdicastello neďaleko Luccy, Taliansko – † 16. február 1907, Bologna, Taliansko) jeden z najväčších talianskych básnikov, považovaný za neoficiálneho moderného národného básnika. Je držiteľom Nobelovej ceny za literatúru (1906).
Téma: Rieky
Bratislava – mestská časť Podunajské Biskupice (iné názvy: Bratislava-Podunajské Biskupice, Mestská časť Podunajské Biskupice, Podunajské Biskupice; (historicky Biskupice, Biskupice pri Dunaji; maď. Pozsonypüspöki; nem. Bischdorf)) sú mestská časť Bratislavy v okrese Bratislava II. Nachádzajú sa vo východnej časti mesta, južne od mestských častí Vrakuňa a Ružinov a má rozlohu 42,5 km² (čo ich robí najväčšou mestskou časťou Bratislavy). Nachádza sa tu Ústav TBC a respiračných chorôb. Nachádza sa tu múzeum obchodu v starej vidieckej kúrií. V časti Lieskovec sa nachádza malý letohrádok Jozefa Batthyányiho. Jeho výzdoba je avšak zničená.
Téma: Spisovatelia
Pawoł Nedo (nem. Paul Nedo; * 1. november 1908, Kotitz, Nemecká ríša – † 24. máj 1984, Lipsko, NDR) bol lužickosrbský učiteľ, folklórista – sorabista, zberateľ a vydavateľ lužickosrbských ľudových rozprávok a prísloví a autor mnohých traktátov o lužickosrbskom folklóre. Pôsobil ako univerzitný profesor na univerzite v Lipsku a na Humboldtovej univerzite v Berlíne. Bol vedúcim politickým bojovníkom za práva Lužických Srbov. V rokoch 1933 až 1950 bol predsedom spolku Domowina. Napísal viacero kníh a článkov.
Téma: Rieky
Dudváh je nížinná rieka na juhozápadnom Slovensku. Má dĺžku 97,6 km, plochu povodia 1 531,6 km² a priemerný prietok 1,3 m³/s v Siladiciach. Priemerná lesnatosť povodia je cca 20 %, na dolnom toku je takmer nulová.
Téma: Futbal
Blažej Vaščák (* 21. november 1983, Široké) je slovenský futbalista, ktorý je v súčasnosti hráčom MFK Dukla Banská Bystrica . Pôsobil aj v Košiciach, Artmedii Petržalka, v talianskej Serii A a Serii B, v českých Tepliciach a poľskej Polonii Bytom.
Téma: Vtáky
Cíbik stepný (lat. Vanellus gregarius staršie Chettusia gregaria) je druh z čeľade kulíkovité. Obýva centrálnu palearktídu. Podľa Medzinárodnej únie na ochranu prírody a prírodných zdrojov cíbik stepný patrí medzi kriticky ohrozené druhy, trend celkovej populácie je klesajúci a za obdobie posledných troch generácií (27 rokov) je predpokladaný viac ako 50% pokles. V Európe za rovnaké obdobie až o 80%. Prudký pokles o 40% bol zaznamenaný v rokoch 1930 – 1960 v severnom Kazachstane, v súčasnosti je z centrálneho Kazachstanu z výskumných plôch hlásený vzostup počtu hniezd.
Téma: Futbal
Benedict Saul "Benni" McCarthy (* 12. november 1977, Kapské Mesto) je bývalý profesionálny futbalista,Hráčska kariéra McCarthy začal so svojou futbalovou kariérou v roku 1996 v klube Cape Town Spurs. Tu odohral jeden rok a v roku 1997 prestúpil do Ajaxu Amsterdam. V roku 2000 prestúpil do španielskeho klubu Celta Vigo. Tu sa pod vedením trénera Víctora Fernándeza trápil a po dvoch sezónach šiel na hosťovanie do portugalského klbu FC Porto. V Porte sa ocitol v novom rozvíjajúcom tíme vedenom trénerom José Mourinhom. Po tom, čo Porto predalo útočníka Héldera Postigu do Tottenhamu si vybralo ako náhradu práve McCarthy, ktorý sem putoval za 3,5 miliónov eur. V ročníku 2004 Ligy majstrov sa stalo Porto prekvapujúcim víťazom. McCarthy bol členom tohto mužstva, ktoré sa už skladalo s viacerých špičkových portugalských hráčov a samotný McCarthy sa veľkou mierou zaslúžil o vyradenie Manchestru United v druhom kole, pričom strelil v tomto zápase dve góly. Od leta 2006 je hráčom Blackburnu Rovers. V sezóne 2006-07 sa s počtom gólov 18 stal druhým najlepším strelcom FA Premier League (prvým bol Drogba, ktorý strelil 20 gólov).
Téma: Spisovatelia
Rastislav „Rasťo“ Piško (* 7. apríl 1962, Martin) je bývalý slovenský humorista, satirik, herec, moderátor, imitátor a spisovateľ. Jeho humoristická obľúbenosť bola založená na štylizovaní sa do robotníckej priamočiarosti, jednoduchosti a do antipozície voči ľudskosť skresľujúcej intelektuálnej pretvárky.